70 Julius Thomsen. 



forholdt sig paa samme Maade i det lufttomme Rum som i 

 Luften , og nogen Vægtforandring af Stoffet ved Glødningen 

 kunde ikke paavises paa en fyldestgørende Maade. Jeg tænkte 

 da, at Aarsagen maatte være en intermolekulær Forandring af 

 Stoffet, og at Fænomenet kunde sammenstilles med de naturlige 

 Flusspatharters Lysning ved Opvarmning. 



Professor William Ramsays Opdagelse af det nye Grund- 

 stof « Helium » i Aaret 1895 og Paavisningen af dette Stofs 

 Nærværelse i den Luft, som en Del Mineraller udvikle ved 

 Glødning af samme eller ved Opvarmning med Svovlsyre o.s.v., 

 henledede paany min Opmærksomhed paa det omtalte Fænomen. 

 Det var mig nemlig klart af Resultaterne af Ramsays Under- 

 søgelser, der paaviste Heliumets fuldstændig indifferente Karak- 

 ter, at de naturlige Forbindelser, i hvilke Helium maa være til- 

 stede i Mineralierne , maatte dekomponeres ved Opvarmning 

 under stærk Varmeudvikling; thi Ileliumforbindelserne maatte 

 utvivlsomt være endothermisk dannede. 



Det stærke Varme- og Lysfænomen , som det omtalte Mi- 

 neral viste ved Opvarmning, foranledigede mig derfor til at 

 prøve, om det indeholdt dette nyopdagede Grundstof, og Under- 

 søgelsens Resultat bekræftede fuldstændig min Formodnings 

 Rigtighed. 



Nogle foreløbige Forsøg viste, at Mineralet, opvarmet i 

 lufttomt Rum, udviklede Luftarter, i hvilke Spektroskopet uden 

 Vanskelighed paaviste Tilstedeværelsen af Helium, dog blandet 

 med Kulstofforbindelser og Kvælstof. For at faa Helium i 

 nogenlunde ren Tilstand, blev Mineralet ved de senere Forsøg 

 opvarmet i findelt Tilstand, blandet med Kobberilte. Det viste 

 sig da, at der blev dannet Vand og Kulsyre, som let kunde 

 optages af Kalihydrat og Fosforsyreanhydrid , og at den Luft, 

 som ikke blev optaget, indeholdt Helium i saa stor relativ 

 Mængde, at den ved Spektroskopets Hjælp strax viste et stærkt 

 Heliumspektrum, uagtet Luften tillige indeholdt lidt Kvælstof og 

 Rrint. Det er en Selvfølge, at samtlige Operationer, Glødningen 



2 



